Ministerstvo financií
Slovenskej republiky

								Číslo:4294/2002-KM

Materiál na rokovanie vlády
Slovenskej republiky

Návrh uznesenia vlády Slovenskej republiky
 k zmenám legislatívnych noriem
 podmieňujúcich návrh štátneho rozpočtu na rok 2003

Materiál sa predkladá:		Materiál obsahuje:

Iniciatívny materiál    		1. Návrh uznesenia vlády           
						2. Predkladaciu správu

Materiál predkladá:
Ivan Mikloš

podpredseda vlády a     
minister financií 
Slovenskej republiky

Bratislava október 2002

Predkladacia správa

	Termíny prípravy a prerokovávania návrhu štátneho rozpočtu na rok 2003 sa vzhľadom na viaceré špecifiká roku 2002 modifikovali najmä z dôvodu prebiehajúceho procesu decentralizácie štátnej správy, značného objemu prerokovávaných zákonov na posledných zasadnutiach NR SR, ako i volieb do Národnej rady SR.

	Vláda schválila Návrh východísk štátneho rozpočtu na rok 2003 na svojom zasadnutí dňa 17. júla 2002 uznesením č. 790. 	 

Vláda má zámer predložiť návrh štátneho rozpočtu Národnej rade SR v priebehu 47. týždňa (do 20. novembra).

	Odporúča sa, aby vláda spolu s návrhom štátneho rozpočtu prerokovala aj návrhy noviel zákonov, ktoré realizáciu štátneho rozpočtu podmieňujú (špecifikované sú v návrhu uznesenia vlády). Ministerstvo financií prínosy navrhovaných zmien zákonov a ďalších opatrení (formulovaných v návrhu uznesenia vlády) už premietlo do návrhu štátneho rozpočtu.  

Je žiaduce, aby príslušní ministri prezentovali návrhy noviel zákonov už pri prerokovaní štátneho rozpočtu na úrovni vlády. Tieto návrhy noviel zákonov by sa mali predložiť na rokovanie Národnej rady SR spolu s návrhom štátneho rozpočtu.

	Z dôvodu vytvorenia čo najväčšieho časového priestoru pre prípravu navrhovaných noviel zákonov predkladá ministerstvo financií návrh príslušného uznesenia vlády.